**FILOZOFICKÉ A SOCIÁLNE SÚVISLOSTI EDUKÁCIE**

**Tézy k predmetu a požiadavky udelenia kreditov**

**Študijný program: Predškolská a elementárna pedagogika Bc.**

**- denné štúdium** (5 semester)

Vyučujúci: **Dr.h.c. prof. PhDr. Beata Kosová, CSc. –** prednášky, semináre

**Cieľ predmetu:** Porozumieť základným filozofickým, globálnym a sociálnym východiskám výchovy, vzťahu filozofie a pedagogiky. Oboznámiť sa so širšími teoretickými východiskami poňatia edukácie a jej cieľov. Pochopiť filozofické odôvodnenie podstaty a trendov edukácie a vplyv spoločenských procesov na súčasné teoretické názory a prax edukácie. Nadobudnúť zručnosť v štúdiu interdisciplinárnych odborných textov a schopnosť formulovať svoje postojové hľadiská.

**Výsledky vzdelávania:** Študent absolvovaním predmetu

1. Nadobudne:
* znalosť antropologických, axiologických, etických a globálnych súvislostí edukácie,
* znalosť teoretických a globálnych trendov v edukácii
1. Je schopný:
* porozumieť vzájomným vzťahom filozofie, sociológie a edukačných vied a identifikovať filozofické, resp. sociálne východiská pedagogickej problematiky,
* vysvetliť príčiny krízy človeka a vzdelávania v dobe globalizácie,
1. Používa:
* interdisciplinárny prístup pri formulovaní názorov o edukácii,
1. Dokáže:
* filozoficky zdôvodniť výchovu ako vzťah, ciele a hodnoty výchovy, povahu hodnotenia a zdôvodniť etický rozmer učiteľskej profesie,
* zhodnotiť vplyv súčasných premien spoločnosti na človeka a edukáciu,
1. Vytvorí:
* prehľadovú osnovu vybraného filozoficko-výchovného alebo sociálno-výchovného problému a jeho power pointovú prezentáciu,
* esej, obsahujúcu vlastné úvahy i názory odborníkov, v ktorej objasní filozofické, sociálne alebo medzinárodné súvislosti vybranej pedagogickej problematiky

**I. POŽIADAVKY NA UDELENIE KREDITOV:**

* ***vykonanie skúšky*** – písomného testu na základe teoretického zvládnutia stanovenej problematiky podľa tematických okruhov a prednášok – bod II
* ***splnenie úloh seminárov*** – aktívna účasť na seminári, práca s literatúrou, prezentácia stanoveného problému a spracovanie eseje/seminárnej práce – ako predpoklad účasti na skúške – bod III

**II. TEMATICKÉ OKRUHY A PLÁNY PREDNÁŠOK:**

1. **Filozofia výchovy, sociológia výchovy ako vedná disciplína.** Vzťah filozofie a pedagogiky, filozofia vo výchove. Obsah filozofie výchovy**.** Základné vymedzenie sociológie výchovy a vzdelávania.
2. **Filozofia človeka.** Pedagogická antropológia. Bytie človeka vo svete, biologická, sociálna a osobnostná dimenzia jeho života. Sebarealizácia. Zmysel ľudského života a výchova. Humanizácia výchovy a vzdelávania. Orientácia na osobnosť vo výchove.
3. **Podstata a ciele výchovy.** Poňatie výchovy ako vzťahu. Antinómie výchovy. Funkcie, premeny a východiská formulácie cieľov výchovy. Ideál plnohodnotnej osobnosti.
4. **Základy pedagogickej axiológie.** Podstata hodnoty, druhy hodnôt. Podstata procesu hodnotenia. Výchova k hodnotám.
5. **Sloboda a výchova, zodpovednosť a výchova.** Filozofické chápanie slobody, sloboda a jej hranice. Paradox slobody vo výchove. Dôvody slobody vo výchove. Zodpovednosť vo výchove.
6. **Etické aspekty výchovy.** Etický vzťah človeka ku skutočnosti, morálka a svedomie. Autorita a moc vo výchove. Etika učiteľského povolania.
7. **Globálne aspekty edukácie.** Globalizácia spoločnosti, jej dôsledky a jej filozofické reflexie. Globálne problémy. Učiaca sa spoločnosť.
8. **Kríza človeka súčasnej doby, kríza vzdelávania.** Zmeny v postavení človeka a spoločnosti. Kríza človeka a jeho identity. Premeny zmyslu, cieľov, funkcií a hodnôt vzdelávania.
9. **Epistemologicko-praxeologické východiská výchovy.** Činnostný pôvod ľudského poznania. Vzťah teórie a praxe vo výchove. Integrácia teórie a praxe v učiteľskej profesii.
10. **Demokracia a výchova.** Demokracia, princípy demokratickej etiky. Demokracia vo výchove, pluralita vo výchove, spravodlivosť a rovnosť vo vzdelávaní, inkluzívne vzdelávanie v inkluzívnej spoločnosti.
11. **Dieťa a detstvo v ľudskej spoločnosti** Detstvo ako sociokultúrny jav. Historický exkurz a prehľad vývoja názorov na detstvo. Práva dieťaťa.
12. **Škola a rodina ako sociálne inštitúcie.** Rodina, jej funkcie a druhy. Škola ako sociálny organizmus a nástroj sociálnej integrácie. Premeny školy a rodiny. Scenáre budúceho vývoja školy.

**Literatúra ku skúške:**

1. KOSOVÁ, B. 2013. *Filozofické a globálne súvislosti edukácie*. Banská Bystrica : PF UMB.
2. KASÁČOVÁ, B. – ĽUPTÁKOVÁ, K. 2007. *Sociálne aspekty detstva a výchovy*. Banská Bystrica : PF UMB.
3. KOSOVÁ, B.1995. *Humanizačné premeny výchovy a vzdelávania.* Banská Bystrica : PF UMB, s. 11-34. aleboKOSOVÁ, B. Humanizácia výchovy a vzdelávania. In VIŠŇOVSKÝ, Ľ. – KAČÁNI, V. a kol.b. r. *Základy školskej pedagogiky*. Bratislava : IRIS, s. 114 – 119.
4. KOLLÁRIKOVÁ, Z.– PUPALA, B . 2001. *Predškolská a elementárna pedagogika.* Praha : Portál, s. 38 – 53
5. KOSOVÁ, B. – PORUBSKÝ, Š. 2011 *Transformačné premeny slovenského školstva po roku 1989.* Banská Bystrica : PF UMB, s. 150-156 a príloha
6. Učebné materiály zverejnené prostredníctvom elektronickej podpory výučby MOODLE.

**Plán prednášok – Dr.h.c. prof. PhDr. Beata Kosová, CSc.**

1. Vzťah filozofie a pedagogiky
2. Bytie človeka vo svete a výchova.
3. Výchova ako vzťah, antinómie výchovy.
4. Ciele výchovy, plnohodnotná osobnosť
5. Pedagogická axiológia, hodnoty a hodnotenie.
6. Sloboda vo výchove
7. Zodpovednosť a výchova.
8. Inkluzívne vzdelávanie v inkluzívnej spoločnosti
9. Globalizácia, globálne problémy a výchova.
10. Kríza človeka súčasnej doby
11. Demokracia a výchova
12. Autorita a moc vo výchove.
13. Etika učiteľskej profesie

**III. PROGRAM SEMINÁRA A POŽIADAVKY NA JEHO UKONČENIE:**

**Požiadavky na uzavretie seminára, hodnotené výstupy:**

1. ***Aktívna účasť na seminári, prezentácia daného problému*** – 15-20 b
	* študent priebežne študuje predpísanú literatúru a aktívne sa zapája do diskusie,
	* pripraví a prezentuje vybranú/pridelenú problematiku (powerpointová prezentácia k štruktúre a nosným myšlienkam témy),
	* prezentácia vysvetľuje rozoberaný problém, jeho štruktúru a súvislosti, obrázky, študent objasňuje problematiku vlastnými slovami,
	* konkrétne tematické rozdelenie jednotlivých seminárov, tém na prezentáciu, kritériá hodnotenia prezentácie – pozri súbor „ Program seminárov FSSE“.
2. ***Napísanie filozofujúcej eseje/seminárnej práce*** o vybranom/ pridelenom probléme - 20-30 b.

Esej spĺňa nasledovné požiadavky:

* + odborný jazykový štýl, rozsah 3 normostrany, písmo 12 b., riadkovanie 1,5
	+ preukázanie schopnosti vnímať súvislosti medzi filozofickými, resp. sociálnymi východiskami a edukáciou,
	+ preukázanie schopnosti prepájať poznatky z odbornej literatúry s vlastnými myšlienkami,
	+ využiť a korektne uviesť (podľa bibliografickej normy) minimálne 4 knižné, časopisecké alebo renomované internetové pramene,
	+ na vrchnej strane uviesť v hlavičke fakultu, v strede názov práce, pod ním názov predmetu, v spodnej časti meno autora, študijný program, druh štúdia a ročník,
	+ na konci práce je zoznam použitej literatúry a sebahodnotiaca tabuľka.

Štruktúra eseje:

* Úvod: uvedenie, resp. definovanie myšlienky/problematiky, ktorá má byť argumentovaná, prístupy k nej, dôležitosť, nadčasovosť problému
* Jadro
	+ uvedenie rôznych argumentov, zdôvodnení, ktoré myšlienku podporujú
	+ uvedenie kritických námietok a protikladných stanovísk k uvedenej myšlienke
	+ reakcia na kritické námietky, resp. ich riešenie (pri všetkých troch krokoch študent vychádza z odbornej literatúry a z vlastných názorov)
* Záver: vlastné zhrňujúce zdôvodnené stanovisko autora

Témy esejí, bližšie pokyny a kritériá hodnotenia – pozri súbor „ Program seminárov FSSE“

**Požiadavky na vykonanie skúšky:**

Úspešné riešenie písomného testu – 30-50 b

* Preukázanie osvojených vedomostí v rozsahu téz predmetu a predpísanej literatúry – bod II
* Podmienkou účasti na skúške je uzavretie seminára – získanie min. 35 bodov za hodnotené výstupy v požadovanej štruktúre – bod IV.

**IV. HODNOTENIE VÝSTUPOV A SKÚŠKY V KREDITNOM SYSTÉME ŠTÚDIA**

**Prezentácia na seminári:** **max. 20 bodov (min 15 bodov)**

###### Esej: max. 30 bodov (min 20 bodov)

**Skúška:** **max. 50 bodov (min 30 bodov)**

**Kvalitatívne hodnotenie a známka podľa získaných bodov:**

A 94 – 100

B 87 – 93

C 80 – 86

D 73 – 79

E 65 – 72 - dolná hranica získania kreditov (min. 65 bodov)

Fx 0 – 64 - nevyhovel

**Kontakt s vyučujúcim predmetu:**

***Dr.h.c. prof. PhDr. Beata Kosová, CSc.***

tel:4464228 (dekanát)**,** 4464 853 (katedra) e-mail: beata.kosova@umb.sk